open-index/open-wikipedia-markdown huggingface dataset:
Stephen Dinehart

**Stephen Erin Dinehart IV** er en amerikansk videospilldesigner. Dinehart er en tidlig forkjemper for historiefortelling på tvers av medier og interaktiv historiefortelling. Han har jobbet for blant annet THQ, Electronic Arts og Activision, hovedsakelig i posisjoner hvor han jobbet med spills handling.

## Verk
* *[[Constantine (videospill)|Constantine]]* (2005), THQ
* *[[Cloud]]* (2005), USC Interactive Media Division
* *[[Journey of Jin]]* (2006) USC Interactive Media Division
* *[[Kampen om Midgard ll – Ringenes Herre|The Lord of the Rings: The Battle for Middle Earth II]]* (2006), Electronic Arts
* *[[Company of Heroes: Opposing Fronts]]* (2007), THQ
* *[[Warhammer 40,000: Dawn of War: Soulstorm]]*  (2008), THQ
* *[[Company of Heroes: Tales of Valor]]* (2009), THQ
* *[[F.E.A.R. 3]]* (2011), Warner Bros. Interactive Entertainment

## Priser
* Nominert for «Best Writing in a Videogame production» for *[[Company of Heroes: Opposing Fronts]]* under andre Canadian Awards for the Electronic & Animated Arts (ELAN) i 2007
* Vant «Outstanding Innovation in Gaming» for *Company of Heroes: Opposing Fronts* under andre Canadian Awards for the Electronic & Animated Arts (ELAN) i 2007
* Vant «Best Student Design Philosophy Award» under Slamdance Film Festival Guerilla Gamemaker Competition for *[[Cloud]]*
* Vinneren under Independent Games Festival for *[[Cloud]]* 
* «Internet Download Game of the Month» fra ''Edge'' for *[[Cloud]]*

## Referanser


## Eksterne lenker
*
Vincent Diamante

**Vincent Diamante** er en amerikansk videospillkomponist. Han har blant annet komponert musikk til *[[Cloud]]* og *[[Flower (videospill)|Flower]]*.

## Referanser


## Eksterne lenker
* 
*
Independent Games Festival

**Independent Games Festival** (**IGF**) er en årlig festival ved Game Developers Conference. Den ble grunnlagt i 1998 for i assistere med og inspirere til innovasjon i videospillbransjen, og for å anerkjenne de beste indievideospillutviklerne. IGF ble grunnlagt for å skape det samme indiesammfunnet rundt spill som Sundance Film Festival har bragt indiefilmsamfunnet.,

Festivalen gir premier med en totalverdi på 50 000 amerikanske dollar til diverse indieutviklere under prisutdelingen.
## Referanser


## Eksterne lenker
*
Fortunstræde

**Fortunstræde** er en gate i Indre By i København som går fra Nikolaj Plads og Admiralgade i øst til Højbro Plads og Ved Stranden i vest. 

Navnet peker tilbake på gjestgivergården *Fortunen* som lå på hjørnet av Fortunstræde og Ved Stranden. Fortunens eier i årene 1706–20 var gehejmearkivar Frederik Rostgaard.  I 1750 skiftet stedet navn til *Den Gyldne Fortun* og denne brant ned i 1795.

Fortunstræde 7 / Ved Stranden 18 ble deretter oppført i årene 1796–98 for traktøren Heinrich Wilhelm Løbel. Fra 1798 til 1876 lå her *Hotel Royal* som i en årrekke var bebodd av celebre gjester.

Vekseler og entreprenør Gottlieb A. Gedalia bodde i nr. 4 i årene 1850–1851.

## Referanser
Datakorrupsjon

**Datakorrupsjon** er innen informatikken en betegnelse på feil i en datamaskins data som inntreffer under skriving, lesing, lagring, overføring eller prosessering, som introduserer utilsiktede forandringer i de opprinnelige data. Dataoverfløring og systemer for lagringsmedia benytter en rekke metoder for å sikre dataintegritet eller mangel på feil.

## Eksterne lenker
* SoftECC: A System for Software Memory Integrity Checking
* A Tunable, Software-based DRAM Error Detection and Correction Library for HPC
Grand Est

**Grand Est** er en administrativ region i Frankrike langs grensen mot Belgia, Luxembourg, Tyskland og Sveits. Rhinen er grenseelv, og den største byen er Strasbourg. Grand Est ble en region 1. januar 2016 ved en sammenslåing av de tre tidligere administrative regionene Alsace, Champagne-Ardenne og Lorraine.

Fjell- og åsområdene Vogesene og Ardennene ligger delvis i Grand Est.

## Inndeling
Regionen er delt inn i ti departementer.

## Referanser


## Eksterne lenker
*
Thor Sigbjørn Greni

**Thor Sigbjørn Greni** (født 4. juni 1948) er en norsk musiker, sanger, låtskriver, reklamesjef og prosjektleder.

Greni grunnla og var vokalist i det legendariske rockebandet Undertakers Circus, som er mest kjent for sitt debutalbum *[[Ragnarock (album)|Ragnarock]]* fra 1973. Greni forsøkte seg i 1974 på egen hånd med singelen *Kvar er verda/Da jeg sang min sang, smilte direktøren* og en singel med det kortlevde bandet Sønner av Norge, før han laget et andrealbum med Undertakers Circus. Albumet *[[Brød & Cirkus]]* kom ut høsten 1976, rett før bandet ble oppløst.

Thor Sigbjørn Greni ble senere styremedlem i Forente artisters hjelpeprosjekt *[[Sammen for livet]]*.

## Familie
Han er far til Taran Greni (kjent fra JoVix) og Øystein Greni (kjent fra Bigbang). Han er bror til Svein Greni.
## Diskografi

### Som soloartist

#### Singel

**Kvar er verda/Da jeg sang min sang, smilte direktøren* (1974)
### Undertakers Circus
* *[[Ragnarock (album)|Ragnarock]]* (1973)
* *[[Brød & Cirkus]]* (1976)

#### Singler

**Little Boy Blue/Gotta Get Away* (1968)
**Riil køntri mjusik/Menuet silikose* (1972)
### Sønner av Norge
**Stutum hvem er han/Lillestrøm-visa* (1974)
### Deltar på
* Karussell: *[[Pop på topp]]* (1973)
* Karussell: *[[Norsk på topp 2]]* (1973)
* Karussell: *[[Pop på topp Vol. 2]]* (1974)
* Philips: *[[Norske topplåter]]* (1975)
* Fontana: *[[Norske toppartister II]]* (1975)
* Karussell: *[[Pop på topp Vol. 3]]* (1976)
* Kniplia Pukkverk: *[[Fest i Kniplia]]* (1977)
* Prima Vera: *[[Prima Vera (album)|Prima Vera]]* (1977)
* Maj Britt Andersen: *Alt blir hva du gjør det til/Alene her* (1978)
* Jahn Teigen: *[[This Year's Loser]]* (1978)
* Maj Britt Andersen: *[[Det svinger i meg]]* (1978)
* Schlagerkameratene: *Ritz/Florida* (1983)
* Bigbang: *[[Waxed]]* (1995)
* Bigbang: *[[Electric Psalmbook]]* (1999)
* Bigbang: *[[Radio Radio TV Sleep]]* (2003)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* Bigbang: *[[Poetic Terrorism]]* (2005)
* Melodisc: *[[Stellar Voyage &ndash; Rare Rock Grooves and Fusion from Norway]]* (2005)
* Bigbang: *[[Something Special &ndash; The Best of Bigbang]]* (2007)
* Sigurd N. Uggen: *[[Den frittgående trubadur]]* (2012)
* Øystein Greni: *[[Pop Noir]]* (2017)
Italo Gariboldi

**Italo Gariboldi** (1879–1970) var en høytstående offiser i den italienske hæren før og under andre verdenskrig.

## Militær karriere
Fra slutten av første verdenskrig og gjennom mellomkrigstiden steg Gariboldi i gradene og bekledte forskjellige poster i staber, regimenter og brigader.

### Abessinia
I 1935 hadde Gariboldi kommandoen over 30. infanteridivisjon «Sabauda» på nordfronten under Den annen italiensk-abessinske krig. Hans divisjon var en del av *I Korps*, med base i Eritrea. Etter at Italia hadde beseiret Abessinia (Etiopia) i 1936 ble Eritrea, Etiopia og Italiensk Somaliland samlet i kolonien Italiensk Østafrika.

### Nord-Afrika
Fra 1939 til 1941 hadde Gariboldi kommandoen over en hær i marskalk Italo Balbos nordafrikanske overkommando. Da Italia erklærte krig, hadde Gariboldi kommandoen over den italienske 5. arme, som lå på grensen til det franske Tunisia. Han endte med å ha kommandoen over begge armeene stasjonert i Libya. Etter at slaget om Frankrike var avsluttet, ble 5. arme til en forsyningskilde av menn, reservedeler og forsyninger til den 10. arme, som lå ved grensen mot Egypt.

I desember 1940, da den britiske hæren innledet operasjon Compass, hadde Gariboldi midlertidig kommandoen over 10. arme, fordi general Mario Berti var på sykepermisjon. Han endte med å få kommandoen over 10. arme, idet den var blitt så godt som utslettet i samme operasjon. Den 25. mars 1941 ble Gariboldi forfremmet til generalguvernør av Libya, hvor han erstattet marskalk Rodolfo Graziani. Den 19. juli ble Gariboldi selv avskjediget på grunn av hans påståtte manglende samarbeide med den tyske feltherren i Afrika, Erwin Rommel. General Ettore Bastico overtok hans plass.

### Sovjetunionen
Fra 1942 til 1943 hadde Gariboldi kommandoen over den italienske hæren i Sovjetunionen (*Armata Italiana in Russia*, eller ARMIR, eller 8. Arme). Han hadde kommandoen over den italienske hæren i Sovjetunionen da hæren ble nedkjempet under slaget om Stalingrad. Hans innsats ble belønnet med Jernkorsets ridderkors.

### Italia
I 1943 var Gariboldi i Italia da kong Viktor Emmanuel III og marskalk Pietro Badoglio avsatte Benito Mussolini og derpå underskrev våpenstillstanden med de allierte. Som mange medlemmer av det italienske militæret ble Gariboldi så raskt tatt til fange av tyskerne. I 1944 ble han dømt til døden for forræderi. Men senere i 1944 ble Gariboldi befridd fra fengselet av de allierte.

## Militære poster
* Stabssjef for 77. divisjon – 1919
* Sjef for 26. regiment – 1926
* Sjef for 5. brigade – 1931
* Sjef for 30. infanteridivisjon «Sabauda» i Etiopia – 1935 til 1936
* Sjef for 5. arme i Tripolitania – 1939 til 1941
* Sjef for 10. arme i Kyrenaika – 1941
* Generalguvernør over Libya – 1941
* Sjef for 8. arme i Sovjetunionen – 1942 til 1943

## Personlig
Gariboldi døde i en alder av 90 år i Roma. Hans sønn Mario Gariboldi, fikk en militær karriere likesom sin far.

## Referanser


## Litteratur
* Fellgiebel, Walther-Peer. *Die Träger des Ritterkreuzes des Eisernen Kreuzes 1939-1945*.  Friedburg, Germany: Podzun-Pallas, 2000. ISBN 3-7909-0284-5.

## Eksterne lenker
* 
* Kort biografi (på italiensk)
Mesterligaen i fotball for kvinner 2016/17

**Mesterligaen i fotball for kvinner 2016/2017** var den 16. gang UEFA arrangerte Mesterligaen i fotball for kvinner.  I finalen på Cardiff City Stadium den 1. juni 2017 vant franske Lyon mot Paris Saint-Germain etter 0–0 og 7–6 i straffesparkkonkurranse.

Den ble sendt direkte på NRK. Norske Ada Hegerberg spilte på vinnerlaget.

Med 59 deltagende lag fra 47 av UEFAs 55 medlemsland var det rekord. Fra Norge stilte Lillestrøm (fordi de vant Toppserien 2015) og Avaldsnes, begge utslått i 16.-delsfinalen.

## Sluttspill


## Finale

## Referanser


## Eksterne lenker
*
Norra Dryckesgränd

**Norra Dryckesgränd** er et smug i Gamla Stan i Stockholm, som går mellom Skeppsbron og Järntorgsgatan. Nærmeste parallellgate i nord er Södra Bankogränd og i sør Södra Dryckesgränd.

Navnet har smuget, som nabosmuget Södra Dryckesgränd, trolig fått etter vinskjenken Jochum Fryck, hvis navn har blitt forvrengt til «Dryck». Ifølge noen dokumenter skal dog navnet ha vært  «Frick». Han nevnes allerede i 1675 da et av hans barn ble begravd i Storkyrkan. Han døde selv i 1714.

Smuget er nevnt i skriftlige kilder første gang i 1518 som «Cartusegrenden», i 1526 er «Norra Kartusa grenden» nevnt, og i 1527 «Södre Cartuse grennen», det kommer av at Karteuserordenen hadde en eiendom i området. På Petrus Tillaeus kart fra 1733 heter smugene henholdsvis Norra og Södra Dryckesgränd.

## Se også
*Gater og torg i Gamla stan

## Referanser


## Eksterne lenker
*
Stiftelsen Helseutvalget

**Stiftelsen Helseutvalget** er en landsdekkende, interessepolitisk uavhengig og livssynsnøytral stiftelse som arbeider helsefremmende og sykdomsforebyggende overfor lesbiske, homofile, bifile samt andre kvinner og menn som har sex med personer av samme kjønn.

## Historikk

Stiftelsen Helseutvalget ble først etablert i 1983, av Calle Almedal,  som organisasjonen «Helseutvalget for homofile» som siden endret navn til «Helseutvalget for bedre homohelse» før «Stiftelsen Helseutvalget» ble stiftet 6. oktober 2015. Helseutvalgets nåværende vedtekter (2016-) ble vedtatt 12. mars 2016.

Helseutvalget ble stiftet i 1983 som et svar på hiv-utfordringen blant menn som har sex med menn. I dag jobber stiftelsen med hiv som en del av arbeidet for bedre seksuell og psykisk helse både blant menn som har sex med menn og kvinner som har sex med kvinner. Også rusforebyggende tiltak er en del av Helseutvalget i dag.

## Uavhengig stiftelse
Helseutvalget var tidligere en del av LLH (i dag Fri - foreningen for kjønns- og seksualitetsmangfold) men ønsket å være politisk uavhengig og etablerte seg derfor på egen hånd. Helseutvalgets tiltak utformes med mål om å bidra til at flere i målgruppene får tilgang til tjenester og kunnskap som fremmer god helse og reduserer risikoen for sykdom. Rolf Martin Angeltvedt er leder i organisasjonen og Bera Ulstein Moseng er nestleder. Organisasjonen holder til i Arbeidersamfunnets plass 1 i Oslo.

## Hiv-test til hjemmebruk
I oktober 2016 lanserte Helseutvalget et prøveprosjekt med hiv-tester til hjemmebruk, som lar brukerne lese av resultatet av en hivtest på egen hånd.

## Referanser
Diego Colorado

**Diego Colorado** (født 31. august 1973) er en colombiansk friidrettsutøver som konkurrerer i maraton.

Han representerte Colombia under Sommer-OL 2016 i Rio de Janeiro, der han ble nummer 125 i maratonløpet. 

## Referanser


## Eksterne lenker
*
Nicolae Soare

**Alexandru Nicolae Soare** (født 20. september 1991) er en rumensk friidrettsutøver som konkurrerer i maraton.

Han representerte Romania under Sommer-OL 2016 i Rio de Janeiro, der han ble nummer 127 i maratonløpet.

Han ble funnet positiv for meldonium (dopingstoff) i 2016.  

## Referanser


## Eksterne lenker
*
Paris Saint-Germain Féminines

**Paris Saint-Germain Féminines** (PSG; 1991–) er en fransk fotballklubb for kvinner. Den tilhører samme idrettslag som herreklubben Paris Saint-Germain FC og har vært i Première Ligue (toppdivisjonen) siden 2001, der de ble nummer to bak Olympique lyonnais (Lyon) i 2010–11, 2012–13, 2013–14 og 2014–15 og 2015–16. Mot Lyon tapte de også finalene i Coupe de France Féminine i 2008 og 2014, men vant i 2010 mot Montpellier og i 2018 mot Lyon. 

PSG slo ut Lyon i 16-delsfinalene av Mesterligaen i fotball for kvinner 2014/2015,  der PSG til slutt tapte selve finalen mot 1. FFC Frankfurt. I Mesterligaen i fotball for kvinner 2016/2017 fikk de sølv, på vei dit slo de ut LSK Kvinner Fotballklubb med 1–3 og 4–1 av 32-delsfinalen, der brasilianske Cristiane (født 1985) scoret tre.

## Spillerstall
oppdatert 20. september 2024

 

 

## Norske spillere

* Andrine Hegerberg (2018–2019)
* Karina Sævik (2019–2020)
* Celin Bizet Ildhusøy (2021–2022)
* Frøya Dorsin (2024–)

## Meritter

* **[[Division 1 Féminine]]**
** Vinner (1): 2020/21

* **Coupe de France Féminine** (den franske cupen)
** Vinner (3): 2009/10, 2017/18, 2021/22
** Andreplass (4): 2007/08, 2013/14, 2016/17, 2019/20

## Referanser


## Eksterne lenker
*www.psg.fr (hjemmeside)
Bernt Bodal

**Bernt Olav Bodal** (1953–2026) var en norsk forretningsmann, musiker, låtskriver og bassist. 

Han er kjent som bassist i 70-tallsbandet Høst fra 1974 til oppløsningen i 1978 etter tre album og igjen på flere gjenforeninger i ettertid før han slo seg ned i USA hvor han startet som dekksgutt i fisketrålere i Alaska og etterhvert møtte Kjell Inge Røkke og ble majoritetseier av American Seafoods, som han kjøpte fra Kjell Inge Røkke i 2000.

I 2014 ble han ny bassist i et reetablert Aunt Mary.

## Diskografi
### Høst
;Album
* *[[På sterke vinger]]* (1974)
* *[[Hardt mot hardt]]* (1976)
* *[[Extra! Extra!]]* (1977)
* *[[Live & Unreleased]]* (1994)

;Singler
* «Sunday Morning»/«Last Trip» (1977)
* «Stille timer» (1988)

### Aunt Mary
* *[[New Dawn]]* (2016)

;Singler
* «Slave Parade» (2016)

### Deltar på
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* Wild Willy's Gang: *[[Camouflage]]* (2005)
* Ronni Le Tekrø: *[[Mein Ampf]]* (2014)

## Referanser


## Eksterne lenker
*
Tseveenravdan Byambajav

:*Dette er et mongolsk navn. Byambajav er [[fornavn]], og Tseveenravdan er et [[patronymikon]], ikke et [[etternavn]].*

 

**Tseveenravdan Byambajav** (også skrevet **Tseveenravdangiin**, født 1990) er en mongolsk friidrettsutøver som konkurrerer i maraton.  

Han representerte Mongolia i Sommer-OL 2016 i Rio de Janeiro, der han ble nummer 130 i maratonløpet, og har bronse fra Asiamesterskapet i maraton 2017. 

## Idrettskarriere
Tseveenravdan første registrerte maratonløp er Beijing International Marathon 2009, der han kom på 44.-plass. Han kom på 13.-plass i maraton i Asialekene 2010, og tiendeplass i Xiamen International Marathon i 2012. Han deltok i Sommeruniversiaden 2013 i Kazan, men fullførte ikke maratonløpet der. I Asialekene 2014 kom han på tiendeplass på 10.000 meter, og i Sommeruniversiaden 2015 kom han på ellevteplass på halvmaraton, med ny personlig rekord på 1:08:15. 

I 2016 kom han på 15.-plass i Seoul Marathon, andreplass i Ulaanbaatar Marathon og 19.-plass i Gold Coast Airport Marathon, og han deltok i Sommer-OL 2016, der han kom på 130.-plass. Året etter kom han på 14.-plass i Hong Kong Standard Chartered Marathon og 15.-plass i Seoul Marathon, og i VM i friidrett 2017 kom han på 46.-plass i maraton. Han kom på sjuendeplass i halvmaraton i Sommeruniversiaden 2017, og han fikk bronse på maraton i Asiamesterskapet i maraton 2017. 

Hans beste plasseringer i 2018 var niendeplass i Wuxi Marathon i Kina, og tiendeplass i Taiyuan Marathon i Kina og Bangsaen21 Half Marathon i Thailand. Han satte personlig rekord i Gold Coast Marathon, med 2.15.18, og han deltok i VM i friidrett 2019, der han kom på 40.-plass i maratonløpet. 

I 2021 representerte han Mongolia på maraton i Sommer-OL 2020 i Tokyo, og kom på 55. plass.

## Referanser


## Eksterne lenker
*
Grosvenor Arch

**Grosvenor Arch** er en unik dobbeltbue av sandstein som er en del av Grand Staircase Escalante National Monument i Kane County, Utah, USA. Den er oppkalt til ære for Gilbert Grosvenor (1875-1966), National Geographic Societys president og redaktør av *[[National Geographic|National Geographic Magazine]]*.

Grosvenor Arch ligger  nær Kodachrome-Basin State Park og er tilgjengelig fra nord eller sør via en grusvei som går gjennom Cottonwood Canyon og langs kanten av Grand Staircase på den vestlige siden.

Området er godt vedlikeholdt og har toalett og betongbenker. Det er et betongfortau som går nesten opp til buen og gjør den tilgjengelig for rullestolbrukere.

## Referanser
Mesterligaen i fotball for kvinner 2014/15

**UEFA Women's Champions League 2014/2015** i fotball var 14. gang UEFA arrangerte Mesterligaen i fotball for kvinner.

Tyske 1. FFC Frankfurt vant 2–1 over franske Paris Saint-Germain Féminines i finalen på Friedrich Ludwig Jahn Sportpark i Berlin den 14. mai 2015.

54 lag deltok.  Fra Norge deltok Stabæk Fotball Kvinner som vant Toppserien 2013, men de tapte allerede i 32-delsfinalen mot tyske VfL Wolfsburg (kvinner) med 0–1 og 1–2.

## Referanser
Derlis Ramón Ayala

**Derlis Ramón Ayala** (født 7. januar 1990) er en paraguayansk friidrettsutøver som konkurrerer i maraton.

Han representerte Paraguay under Sommer-OL 2016 i Rio de Janeiro, der han ble nummer 136 i maratonløpet.

Han deltok på maraton under VM i friidrett 2019 avholdt i Doha, Qatar, fullførte ikke.

## Referanser


## Eksterne lenker
*
Shim Jung-sub

**Shim Jung-sub** (심종섭, født 21. februar 1991) er en sørkoreansk friidrettsutøver som konkurrerer i maraton.

Han representerte Sør-Korea under Sommer-OL 2016 i Rio de Janeiro, der han ble nummer 138 i maratonløpet. 

## Referanser


## Eksterne lenker
*
Datastriping

**Datastriping** er en teknikk innenfor informatikken hvorved sekvensielle data (slik som en datafil) segmenteres, slik at de resulterende segmenter blir lagret på forskjellige fysiske lagringsmedia. Striping er nyttig når en prosesserende enhet ber om data raskere enn en enkel lagringsenhet kan sørge for det.
Mesterligaen i fotball for kvinner 2015/16

**Mesterligaen i fotball for kvinner 2015/16** var 15. gang UEFA arrangerte Mesterligaen i fotball for kvinner.

Franske Lyon vant over tyske Wolfsburg i finalen på Mapei Stadium – Città del Tricolore i Reggio Emilia, Italia den 26. mai 2016.  Det stod 1–1 etter ekstraomganger og 4–3 etter de påfølgende straffesparkene.

Norske Ada Hegerberg fra Lyon ble turneringens toppscorer med 13 mål. Hun scoret Lyons ene mål i finalen, og var deretter den ene på laget som bommet i straffesparkkonkurransen. Det var den største dagen i hennes liv. Nordmennene Synne Jensen og Caroline Graham Hansen hos Wolfsburg stod over finalen.

56 lag deltok. Fra Norge deltok Lillestrøm som vant Toppserien 2014. De slo sveitsiske Zürich med 1–0 og 1–1 i 32-delsfinalen men tapte 16-delsfinalen mot tyske Frankfurt med 0–2 og 2–0.

## Sluttspill


## Finale

## Referanser


## Eksterne lenker
*
Ricardo Ribas

**Ricardo Ribas** (født 8. oktober 1977) er en portugisisk friidrettsutøver som konkurrerer i maraton.

Han representerte Portugal under Sommer-OL 2016 i Rio de Janeiro, der han ble nummer 134 i maratonløpet. 

## Referanser


## Eksterne lenker
*
Jorge Castelblanco

**Jorge Castelblanco** (født 23. september 1987) er en panamansk friidrettsutøver som konkurrerer i maraton.

Han representerte Panama under Sommer-OL 2016 i Rio de Janeiro, der han ble nummer 135 i maratonløpet. 

I 2021 representerte han Panama på maraton under Sommer-OL 2020 i Tokyo, og kom på 75. plass.

## Referanser


## Eksterne lenker
*
CRUX (operativsystem)

**CRUX** er en lettvektsdistribusjon fra Linux for 64-biter x86 mikroprosessorer. Operativsystemet har som målgruppe erfarne brukere av Linux, og blir levert i tar.xz pakkesystemer med BSD-lignende init-skripts. Distribusjonen benytter et portsystem (pkgutils) for å installere og oppgradere applikasjoner.

Første versjon ble lansert i desember 2002. Siste versjon er 3.6.1, og ble lansert 12. desember 2020.

## Referanser
Grand Staircase

**Grand Staircase** er en enorm samling  av sedimentære lag med stener som danner en gigantisk trapp som strekker seg sørover fra Bryce Canyon nasjonalpark og Zion nasjonalpark, og inn i Grand Canyon nasjonalpark. 

I 1870-årene fastslo geologen Clarence Dutton første gang dette som en stor trapp som steg opp fra av bunnen av Grand Canyon nordover med en klippekant. Dutton delte dette laget inn i fem trinn fra de yngste (øverst) :
* Pink Cliffs, 
* Grey Cliffs, 
* White Cliffs, 
* Vermilion Cliffs, og 
* Chocolate Cliffs.
## Nyere forskning
Etter det  har moderne geologer foretatt en ytterligere oppdeling av de individuelle steinformasjoner.
Formasjonene i den store trappen starter med de yngste steiner øverst:
*Claron Formation
*Kaiparowits Formation
*Wahweap Formation
*Straight Cliffs Formation
*Tropic Shale
*Dakota Sandstone
*Carmel Formation
*Temple Cap Formation
*Navajo Formation
*Kayenta Formation
*Moenave Formation
*Chinle Formation
*Moenkopi Formation
*Kaibab Limestone
*Toroweap Formation
*Coconino Sandstone
*Hermit Shale
*Supai Group
*Surprise Canyon Formation
*Redwall Limestone
*Temple Butte Limestone
*Muav Limestone
*Bright Angel Shale
*Tapeats Sandstone

## Geologi
De store sedimentære steinformasjoner i Grand Canyon varierer i alder fra 2&nbsp;000 million til 600 million millioner år, og ble til i grunt varmt hav og kystmiljøer. Nesten 40 identifiserte steinlag av Grand Canyon utgjør noen av de mest studerte geologiske søyler i verden. 

Den eldste dannelse i Zion nasjonalpark er den yngste  dannelse i Grand Canyon +/- 240 millioner år gammel kaibab kalkstein. Bryce Canyon-området i nordøst fortsetter der Zion-området avtar og viser bergarter fra kenozoikum som er 100 millioner år yngre. Faktisk er den yngste dannelse i Zion-området den eldste i Bryce Canyon – med dakota sandstein. Det er imidlertid delte stenlag mellom alle tre, og de danner et stort lag av bergarter som geologene kaller «Den store trappen». Bryce Canyon formasjoner er den yngste kjente enheter i denne store trappen. Yngre bergenheter, hvis de noen gang har eksistert, er blitt borte ved erosjon. 

## Paleontologi

I 1880-årene ble mange store skjeletter av dinosaurer gravd ut fra det sørlige Utah, i områder nord for Den store trappen. Disse funnene var det liten interesse for å lete mer etter. I slutten av det 20. og begynnelsen av det 21. århundre har det blitt en kraftig fornyet interesse i å lete etter nye fossiler i Den store trappen, spesielt siden leting og samling av nye fossiler i tidligere uutforskede strata har en høy sannsynlighet for å avsløre fossile rester av hittil ukjente arter – et spørsmål av vesentlig betydning for unge paleontologisk forskere som ønsker å fremme i sitt yrke.


Fil:Vermilioncliffsglencanyon.jpg|Vermilion Cliffs
Fil:Navajo SS-Escalante.jpg|White Cliffs
Fil:SEUtahStrat.JPG|


## Referanser
Södra Dryckesgränd

**Södra Dryckesgränd** er et smug i Gamla Stan i Stockholm, som går mellom Skeppsbron og Järntorgsgatan. Nærmeste parallellgate i nord er Norra Dryckesgränd og i sør Slussplan.

Navnet har smuget, som nabosmuget Norra Dryckesgränd, trolig fått etter vinskjenken Jochum Fryck, hvis navn har blitt forvrengt til «Dryck». Ifølge noen dokumenter skal dog navnet ha vært  «Frick». Han nevnes allerede i 1675 da et av hans barn ble begravd i Storkyrkan. Han døde selv i 1714.

Smugene er nevnt i skriftlige kilder første gang i 1518 som «Cartusegrenden», i 1526 er «Norra Kartusa grenden» nevnt, og i 1527 «Södre Cartuse grennen», det kommer av at Karteuserordenen hadde en eiendom i området. På Petrus Tillaeus kart fra 1733 heter smugene henholdsvis Norra og Södra Dryckesgränd.

## Se også
*Gater og torg i Gamla stan

## Referanser


## Eksterne lenker
*
Järntorgsgatan

** Järntorgsgatan ** er en gate i Gamla stan i Stockholm. Den går mellom Järntorget og Slussplan, og nærmeste parallellgater er i øst Triewaldsgränd og i vest Skeppsbron.

## Historikk
Gaten har sitt navn etter Järntorget som nevnes allerede i 1489 (*Jerntorgith*). På torget sto byens offisielle jernvekt, som i 1662 ble flyttet til *[[Järngraven]]* på Södermalm. Gatens eldste dokumenterte navn er *Jerntorgs gatun* (1685). Før det ble den kalt *Stora gatan* siden den var Stadsholmens største innfartsåre fra sør.

* Ved Järntorgsgatan 5 lå restauranten og showkroen Bacchi Wapen.
* Ved Järntorgsgatan 2 lå jern- og redskapsbutikken AB Julius Slöör.


Fil:Järntorgsgatan 2016a.jpg|Järntorgsgatan mot sør, 2016
Fil:Järntorgsgatan 2016b.jpg|Järntorgsgatan mot nord, 2016


## Se også
* Gater og torg i Gamla stan
* Medusa-kvartalet

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 40-41. Libris 7269073. ISBN 91-38-90777-1

## Eksterne lenker
*
Mesterligaen i fotball for kvinner 2013/14

**UEFA Women's Champions League 2013/2014** i fotball var 13. gang UEFA arrangerte Mesterligaen i fotball for kvinner.

Tyske VfL Wolfsburg vant 4–3 over svenske Tyresö FF i finalen på Estádio do Restelo i Lisboa den 22. mai 2014. Om lag 11 000 tilskuere overvar finalen på denne hjemmebanen til CF Os Belenenses.

54 lag deltok.  Fra Norge deltok LSK Kvinner Fotballklubb som vant Toppserien 2012, men de tapte allerede i 32-delsfinalen mot svenske LdB FC Malmö med 1–3 og 0–5.

## Referanser
Mesterligaen i fotball for kvinner 2011/12

**UEFA Women's Champions League 2011/2012** i fotball var 11. gang UEFA arrangerte Mesterligaen i fotball for kvinner.

Franske Olympique lyonnais vant 2–0 mot tyske 1. FFC Frankfurt i  finalen på Olympiastadion (München) 17. mai 2012.

Fra Norge deltok Stabæk Fotball Kvinner som vant Toppserien 2010. De tapte allerede i 32-delsfinalen mot svenske LdB FC Malmö med 1–1 og 1–5.
Mesterligaen i fotball for kvinner 2012/13

**UEFA Women's Champions League 2012/2013** i fotball var 12. gang UEFA arrangerte Mesterligaen i fotball for kvinner.

Tyske VfL Wolfsburg vant 1–0 over franske Olympique lyonnais i finalen på Stamford Bridge i London den 23. mai 2013.

Fra Norge deltok Stabæk Fotball Kvinner som vant Toppserien 2011. De vant i 32-delsfinalen mot danske Brøndby IF (kvinner) med 2–0 og 3–3, men tapte neste runde mot franske  FCF Juvisy med 0–0 og 1–2.
Taenioglaux

* javagjøkugle
* indiaugle
* orientgjøkugle
* singaleserugle

***Taenioglaux*** (gjøkugler) er ei gjenopplivet slekt i uglefamilien (Strigidae), som nå består av fire arter.

## Inndeling
Inndelingen av *Taenioglaux* følger Taxonomy in Flux og er i hovedsak basert på Wink *et al.* (2008) og Fuchs *et al.* (2008b).

Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offisielle navn, men antas å være beskrivende.

* Strigiformes, ugler
** Strigidae, uglefamilien 
*** Surniinae, (svaleugler)
**** *[[Taenioglaux]]* (gjøkugler)
***** *T. cuculoides*, orientgjøkugle
***** *T. castanoptera*, javagjøkugle
***** *T. radiata*, indiaugle
***** *T. castanota*, singaleserugle

## Referanser




## Eksterne lenker
*
Rød-svart tre

Et **rød-svart tre** er en form for selvbalanserende binært søketre. Hver node i det binære treet har et ekstra bit, som dette bit blir ofte tolket som fargen (rød eller svart) til noden. Disse fargebitene benyttes for å sikre at treet forblir omtrentlig balansert under innsetting og slettinger.

## Referanser
Horace M. Albright

**Horace Marden Albright** (født 6. januar 1890 i Bishop i Inyo County i California, død 8. mars 1987 i San Fernando-dalen) var en amerikansk naturverner, embetsmann og forretningsmann.

## Liv og virke
### Bakgrunn
Han ble uteksaminert fra University of California, Berkeley i 1912, og tok senere juridikum ved Georgetown University. Albright giftet seg med Grace Noble, en medstudent, og de fikk to barn.

### Karriere
Etter endt utdanning arbeidet han for innenriksdepartementet i Washington, D.C. Albright ble ansatt som juridisk assistent for statssekretæren for nasjonalparker Stephen Mather og bidro i arbeidet med å stifte National Park Service i 1916. Han var blant annet ansvarlig for å anskaffe land til flere nye nasjonalparker i øst. Albright ble senere konstituert direktør for NPS da Mather ble rammet av sykdom. Senere ble han leder for Yellowstone nasjonalpark og i en kort periode Yosemite nasjonalpark. 

Den 12. januar 1929 etterfulgte Albright Mather som nestleder i NPS, en stilling han hadde fram til august 1933. 

Albright gikk deretter over til det private næringsliv og fikk arbeid i U.S. Potash Corporation og U.S. Borax and Chemical Corporation, blant annet som visepresident og administrerende direktør. I denne tiden bodde han i New Rochelle i New York. Han ble portrettert av kunstneren Herbert A. Collins i 1937.

Han ble tildelt Presidentens frihetsmedalje av Jimmy Carter i anledning National Park Services 64-årsjubileum. Medaljen ble presentert 8. desember 1980 av assisterende statssekretær Robert L. Herbst i en seremoni i Van Nuys i California.

## Bilder


Fil:Bear_dinner_1922.jpg|Albright, som leder for Yellowstone nasjonalpark, nyter en middag i selskap med en bjørn. 1922
Fil:Haynes_new_guide_and_motorists'_complete_road_log_of_Yellowstone_National_Park_(1922)_(14594714147).jpg|Horace M. Albright, leder av Yellowstone, 1922


## Referanser
Geir Jahren

**Geir Morgan Jahren** (født 1949) er en norsk musiker, sanger, munnspillspiller, gitarist og låtskriver. Han er mest kjent som vokalist i det norske rockebandet Høst fra 1974 til oppløsningen i 1978. Etter dette har han spilt med bl.a. Kerrs Pink og Autumn Whispers.

## Diskografi
### Høst
;Album
**[[På sterke vinger]]* (1974)
**[[Hardt mot hardt]]* (1976)
**[[Extra! Extra!]]* (1977)
**[[Live & Unreleased]]* (1994)
;Singler
**Sunday Morning/Last Trip* (1977)
**Stille timer* (1988)
### Kerrs Pink
**[[Art of Complex Simplicity]]* (1997)
**[[Tidings]]* (2002)
### [[SixPack (norsk band)|SixPack]]
**[[SixPack (SixPack-album)|SixPack]]* (1998)
### Deltar på
* Briskeby Records: *[[The Alien Killer Orange &ndash; A Compilation of Scandinavian Progressive Rock]]* (1997)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* Autumn Whispers: *[[Cry of Dereliction Vol. II]]* (2013)
* Wild Willy's Gang: *[[Live for Real &ndash; 40 Years of Norwegian Rock History]]* (2019)
Selmer Malvin Norland

**Selmer Malvin Norland** (født 2. juli 1875 i Stavanger, død 27. desember 1931) var en norsk fotograf. Han virket i Bergen i mange år, og drev senere også fotografvirksomhet i Arendal, Kristiania og Skien.

## Liv og virke
### Bakgrunn
Han var eldste sønn av fotograf Børre Norland og Guriana Blom, gift med Ellen Kristine Talle (1873-1917). 

### Karriere
Rundt 1900 kjøpte han P. Christiansens fotograffirma i Bergen (etablert før 1875), og drev dette stort med mange medarbeidere. I 1904 ble svogeren Otto Talle medinnehaver. I 1908 overtok Norland firmaet alene og fortsatte det med firmabetegnelsen Fotograf Norland. Han averterte i *[[Hordaland Folkeblad]]* 26. november 1910 at Fotograf Norland var «den største, billigste og uden Sammenligning den BEDSTE fotograf i Bergen». Firmaet averterte også med «Sølvmedalje i Skien 1891», noe som ser litt underlig ut. Muligens har Norland fått medaljen da han arbeidet sammen med faren, før han begynte for seg selv, men i 1891 var han bare 16 år, så det er mer sannsynlig at det var faren som i sin tid fikk den. 

19. oktober 1908 startet Norland sammen med Einar Aulie og sannsynligvis Kristian Talle kinoen A/S Verdenstheateret i Bergen. I 1916 kjøpte han av Hulda Szaciński det firmaet som Ludwik Szaciński hadde startet i Christiania i 1869 og som hun hadde drevet videre etter mannens død i 1894. 
Han startet så firmaet Selmer Norland & Co. med adresse Torvet 11 (Elephantapotheket), senere Carl Johans Gade 20, og drev dette stort og effektivt med 10–15 ansatte, blant annet utlærte frisørdamer. 

I 1912 hadde han sammen med Samson Brathole overtatt det firmaet i Arendal som var grunnlagt av Anders Dedekam i begynnelsen av 1860-årene, overtatt av H. P. Nielsen i 1865 og av sønnen Charles Nielsen i 1892. I 1923 overlot han dette til Fred Schønberg, som igjen overlot det til Kjell Lund Hvoslef i 1949. Han hadde også firma i Skien, men det er usikkert når det ble startet. Det ble imidlertid bestyrt av Ola Brøndelsbo 1914-24. Det hersker usikkerhet om hvem som overtok firmaet i Oslo.

## Referanser




## Litteratur
*
Free-space bitmap

Et **free space bitmap** er en metode til å spore allokerte disksektorer i enkelte filsystemer. Mens den enkleste metoden er høyst ineffektiv, benyttes avanserte eller hybrid implementasjoner i enkelte moderne filsystemer.
Karl Høie

**Karl Henrik Høie** (født 17. mars 1868, død 8. januar 1939) var en norsk murmester og arkitekt.

Høie etablerte egen praksis i Kristiania i 1894 og tegnet mange leiegårder under byggeboomen på 1890-tallet, ikke minst på østkanten. De er gjerne holdt i tidens nyrenessanse/nybarokk med blanding av pussede og upussede flater. Noen gårder har et drag av jugendstil. Nærmere århundreskiftet tegnet Høie også noe mer luksuriøse leiegårder på vestkanten.

Etter krakket i 1899 tegnet Høie en rekke villaer og leiegårdsvillaer på vestkanten, det være seg i mur eller tre. Etter ca. 1910 var de fleste av tre.

I tillegg til arkitektvirket var Høie underoffiser i Ingeniørvåpenet. Han ble uteksaminert fra ingeniørvåpenets skole i 1891 og var sersjant fra 1893 til han fratrådte i 1900. Han var dessuten medlem av flere kommunale utvalg.

## Bygninger i utvalg
(Alle i det nåværende Oslo)
* Bygård i Fredensborgveien 17 (1894)
* Bygård i Markveien 38 (1894)
* Bygård i Wilses gate 10 (1894)
* Bygårder i Sverdrups gate 14 og 16 (1896)
* Bygård i Bernt Ankers gate 2 (1896)
* Bygård i Briskebyveien 26 1897)
* Bygård i Conradis gate 8 (1897)
* Bygård i Ebbells gate 2 og 4 (1897)
* Bygårder i Elisenbergveien 9 og 11 (1897)
* Bygård i Tostrups gate 24 (1898)
* Bygård i Sverdrups gate 22 (1898; i 1995 fornyet etter økologiske prinsipper for OBOS ved GASA AS)
* Misjonshotellet Augustin i Tollbugata 24 (1898–1900)
* Bygård i Camilla Colletts vei 9 (1899)
* Hjortlandgården, Markveien 59 (1899)
* Bygård i Hagegata 39 (1899)
* Bygård i Kjølberggata 24 (1899)
* Dobbeltvilla i Lyder Sagens gate 22 (1901; her holdt Bjørknes Privatskole til en periode)
* Villaleiegård i Kirkeveien 7 (1902)
* Villa i Eckersbergs gate 16 (1902, ominnredet til tomannsbolig 1980)
* Villaer i Nordraaks gate 24 og 26 (1902)
* Villaer i Nordraaks gate 12 og 14 (1903)
* Villa i Thomas Heftyes gate 14 (1903)
* Villa i Thomas Heftyes gate 22 (1904)
* Villaer Gyldenløves gate 44 (1903), 46 (1904), 48 (1905) og 51 (1907)
* Villaer Madserud allé 2, 4, 6 og 24 (1910)
* Våningshus og uthus på Munkerud gård (1911)
* Villa i Aschehougs vei 6 (1914)
* Tilbygg til det første Folkets hus, Youngs gate 13 (1914, revet 1954)
* Villa i Brannfjellveien 110 (1916)
* Villa i Starveien 4 (1922) 
* Villa i Holmenkollveien 120 (1924)
* Kombinert bolig- og forretningseiendom i Etterstadgata 9 oppført for Oslo Samvirkelag (1926)

## Referanser


 
 



## Kilder
* Geir Tandberg Steigan: Karl Henrik Høie (1868–1939) (Arkitekturhistorie.no, kilde til verksliste med mindre annet er nevnt)
* Karl Henrik Høie på Historier.no
Midnattssol (TV-serie)

***Midnattssol*** (svensk tittel: *Midnattssol*, fransk tittel: *Jour polaire*) er en svensk-fransk thrillerserie som har gått på TV siden 2016.

## Rolleliste
* Leïla Bekhti :  Kahina Zadi 
* Gustaf Hammarsten : Anders Harnesk
* Peter Stormare : Burlin

## Referanser


## Eksterne lenker
* SVTs programsider 
*
Gilbert Melville Grosvenor

**Gilbert Melville Grosvenor** (født 5. mai 1931) ble president og leder av National Geographic Society etter å ha fungert som redaktør av *[[National Geographic]]*. I 2011 trakk han seg tilbake etter 23 år som leder av NGS.

Grosvenor har mottatt 14 æresdoktorat og Presidentens Frihetsmedalje i 2005 for sitt fremme av geografi og utdanning. «Etter hvert som verden blir mindre blir vi mer og mer avhengige av hverandre i vårt daglig liv, vårt lands fremtidige er helt avhengig av vår evne til å se sammenhenger mellom oss selv og våre globale naboer» fortalte Grosvenor en journalist.

## Biografi
Gilbert Melville Grosvenor ble født i Washington, D.C, som sønn av Melville B. Grosvenor og oldebarn til Alexander Graham Bell. Han tok en bachelorgrad i psykologi ved Yale University i 1954. Mens han studerte deltok han som frivillig i Nederland for å hjelpe etter Nordsjø-flommen i 1953 og skrev en artikkel som ble publisert i *National Geographic*. «Although I'm not sure I realized it at the time, it changed my life,» fortalte Grosvenor en journalist «I discovered the power of journalism. And that's what we are all about—recording those chronicles of planet Earth.» Han ble så ansatt som fotoredaktør.

I 1970 begynte Grosvenor som redaktør for *National Geographic Magazine*. Han var redaktør frem til 1980, da han ble president for National Geographic Society. (NGS)
Etter han ble pensjonist i 1996 ble han vært styreformann i NGS, så vel som honorær direktør i The Explorers Club.

I 1996 ble Grosvenor tildelt en Gullmedalje av Royal Canadian Geographical Society og Scottish Geographical Medal av Royal Scottish Geographical Society.

Grosvenor fikk Presidentens frihetsmedalje, den høyeste sivile utmerkelse i  United States, overrakt av President George W. Bush 23. juni 2004.

## Artikler (utvalg)
* «The Water Crisis,» Huffington Post
* «Bali of the Back Roads,» National Geographic Magazine, November, 1969.

## Referanser



* Slektsforskning: ''Etterkommere av John Grosvenor''
Argentina under Panamerikanske vinterleker 1990

**Argentina under Panamerikanske vinterleker 1990**. Argentina deltok i de Panamerikanske leker som ble arrangert i Las Leñas, Argentina i perioden 16. og 22. september 1990.

## Medaljer

## Eksterne lenker
* World, Continental and Intercontinental Games 
* About the Games Pan American Games
Trygve Dalseg

**Olav Trygve Dalseg** (født 15. september 1898, død 12. april 1987) var en norsk forretningsmann og markedsfører.

Han ble født i Ringebu i Gudbrandsdalen. Han arbeidet i *[[Hjemmet (ukeblad)|Hjemmet]]* og *[[Morgenbladet]]* samt var involvert i film, bl.a. var han produsent for den nå tapte Strandhugg paa Kavringen, før han startet en karriere innen markedsføring og reklame. Han hadde en tid et eget markedsføringsbyrå kalt Dalseg Markedsføring. Han var også tilknyttet Institutt for Markedsføring og var æresmedlem av  Reklamebyråforeningen (i dag en del av Kreativt Forum) som eide Instituttet. Han fikk en æres-medalje fra de nordiske forbund i 1956. Allerede i 1947 ble han hedret med  St. Olavs Orden for sin innsamlingsaksjon for Nasjonalhjelpen. Han døde i 1987.

## Referanser
Gaius (jurist)

**Gaius** var en romersk jurist som levde omkring midten av 100-tallet e.Kr. Han er kjent som forfatteren av *[[Institusjonene]]*.

Lite er kjent om Gaius' liv, ikke engang det fulle navnet hans. Ut av verkene hans kan man slutte seg til at han var virksom under keiserne Hadrian, Antoninus Pius, Marcus Aurelius og Commodus; altså må verkene være skrevet mellom 130 og 180.

Han tilhører den klassiske perioden i romersk rettsvitenskap. Etter sin død ble han regnet som en autoritet, og  i sitatloven fra året 426, under keiserne Theodosius II og Valentinianus III, nevnes han som en av de fem juristene (de andre var Papinianus, Ulpianus, Modestinus og Iulius Paulus) som skulle siteres og legges til grunn for rettsavgjørelsene.

Gaius er forfatter til *Institusjonene*, en fullstendig sammenfatning av elementene i romerretten. Verket var regnet som tapt helt til Barthold Georg Niebuhr i 1816 oppdaget en nesten fullstendig avskrift på en palimpsest i Verona. Teksten kaster lys på mange områder av romerretten som før oppdagelsen hadde vært dunkle. I antikken ble skriftet tatt opp i *[[Corpus iuris civilis]]* og har gjennom institusjonssystemet også satt sitt preg på moderne kodifikasjoner, for eksempel den franske *[[Code civil]]*.

## Referanser


## Litteratur
* Jacob Jorstad (overs.): *Gaius institusjoner*. Oslo: Universitetsforlaget, 1959
* Erik Anners: *Den europeiske rettens historie*. Oslo: Universitetsforlaget, 1983
Rudolf von Jhering

**Rudolf von Jhering** (1818–1892) var en tysk jurist.

Jhering stammet fra en østfrisisk juristfamilie. Han studerte i Heidelberg, Göttingen, München og Berlin, og fikk doktorgraden i 1842. Han var professor ved flere tyske universiteter før han i 1872 mottok en kallelse til Universitetet i Göttingen, hvor han ble livet ut.

Jherings hovedverk er de ufullendte *Der Geist des römischen Rechts auf den verschiedenen Stufen seiner Entwicklung* og *Der Zweck im Recht*. Han var til å begynne med påvirket av den historiske skolen innen rettsvitenskapen, men kom etterhvert til å gå over til en sosiologisk oppfattelse av retten, der han la vekt på rettens sosiale funksjon. Han regnes derfor som stamfar til den moderne rettssosiologien.

## Referanser


## Eksterne lenker
*
Skottgränd

**Skottgränd** er et smug i Gamla stan i Stockholm, som går fra Österlånggatan ned til Skeppsbron. Nærmeste parallellgate i nord er Brunnsgränd og i sør Stora Hoparegränd.

## Historikk
Navnet Skottgränd begynte man å bruke på slutten av 1500-tallet. Det er på denne tiden at flere innflyttede engelskmenn, skotter og hollendere begynner å bosette seg ved smuget og blir huseiere der. Smuget nevnes første gang som *Skottegrändenn* i 1597, og som *Skåttegrändhenn* i 1606.

Navnets opprinnelse er uvisst, men det er mest trolig at en betegnelse på en person skjuler seg i førsteleddet *Skott- (Skotte-)*. Skotter har bedrevet forretningsvirksomhet i smuget. I 1608 erkjenner en tyv at han *«25 par handskar hafwer han stulidt vthur en schottebodh här i stadhenn, östantill vthj Skottegränd»*. 

Bygningen i Skottgänd 6 er fra 1600- eller tidlig 1700-tall og har fortsatt intakt den opprinnelige heisanordningen og alle vareluker, en for hver etasje. Huset er et statlig byggnadsminne. Ved Skottgränd 9 ligger Källaren Stralsund, som har aner fra 1502.

## Bilder

Fil:Skottgränd 2010b.jpg|Skottgränd mot øst
Fil:Skottgränd 2010c.jpg|*Källaren Stralsund* t.h.
Fil:Skottgränd 6.jpg|Byggnadsminne Skottgränd 6


## Se også
* Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Imshaug stavkirke

**Imshaug stavkirke** var en tidligere kirke. Den lå ved gården Imshaug i Sørum, ikke langt fra Blakersund. Den var viet til jomfru Maria morgenen etter Blasi dag, altså 4. februar. Kirken er omtalt som *Imishaughs kirkia* i Biskop Eysteins jordebok (ca. 1400). Det antas at kirken ble nedlagt før eller omkring reformasjonen, for biskop Jens Nilssøn omtaler i sin visitasskildring *Imisshoug capel* som «aldeles øde».

## Gjenstander fra kirken
Tre bevarte planker fra den nedlagte kirken tyder på at det dreide seg om en stavkirke. Den ene planken, som har vært brukt i et stabbur, har rankeutskjæringer og er nå i Kulturhistorisk museum i Oslo, mens de to andre fortsatt finnes lokalt på gården. Et bevart hjulkors viser at det var kirkegård på stedet.

## Referanser


## Kilder
* Imshaug, forsvunnet kirke i Norges kirker

## Eksterne lenker
*
Stora Hoparegränd

**Stora Hoparegränd** er et smug i Gamla stan i Stockholm. Det går mellom Skeppsbron og Österlånggatan. Fra Österlånggatan kommer man inn i smuget via et lavt hvelv. Mot nord ligger *[[Pollux-kvartalet]]* og mot syd *[[Castor-kvartalet]]*.

Stora Hoparegränd har fått sitt navn fra Michel Hopare (eller Hoper) som hadde et smug i byens østre del oppkalt etter seg allerede i 1550. Samme manns enke omtales i 1566 da hun stod oppført i et hus i «salig Michel Hopares gränd». Siden det finnes to smug med nesten samme navn, Lilla Hoparegränd og Stora Hoparegränd så er det uklart hvilket det gjelder. *Hopare* var et etternavn av hollandsk opprinnelse. *Hopare* var også en yrkesbetegnelse, trolig med betydningen «tunnbindare» eller «tillverkare av tunnband».

Ved Stora Hoparegränd 6, i *Pollux 11* ligger Vindragarlagets hus. Bygningen, som er et statlig byggnadsminne, ble oppført mellom 1585 og 1602, og ble ombygd ca 1640 og modernisert i 1747. Huset har Stockholms eneste bevarte trappegavl med heisanordning og vareluker.

Mot Skeppsbron 22, i *Pollux 1* ligger Hobelinska huset oppført i 1670, sannsynligvis etter Nicodemus Tessin d.e.s tegninger for handelsmannen Johan Paul Hobelin. 

Mot Skeppsbron 24, i *Castor 1* finnes Dångerska huset, som var et av de første husene som ble oppført langs den nyanlagte paradegaten. Handelsmannen Robert Rind var den første som fikk sitt skjøte den 6. november 1630 og lot bygge huset i enkel renessansestil.


Fil:Stora Hoparegränd 2010.jpg|Stora Hoparegränd fra Österlånggatan
Fil:Vindragarnas hus 2010a.jpg|Vindragarlagets hus med sin unike trappegavl


## Se også
*Gater og torg i Gamla stan

## Referanser


## Litteratur
*Hall, Thomas (1999). *Huvudstad i omvandling - Stockholms planering och utbyggnad under 700 år.* Källström, Gunnar (illustratör). Stockholm: Sveriges Radios förlag. Libris 7409712. ISBN 91-522-1810-4
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Colombias U23-herrelandslag i fotball

**Colombias U23-herrelandslandslag i fotball** er det colombianske landslaget for menn under 23 år, og representerer Colombia i internasjonale konkurranser som de Olympiske sommerleker. Landslaget er underlagt Federación Colombiana de Fútbol.

## Eksterne lenker
*
To Kill a Mockingbird

**To Kill a Mockingbird** kan vise til:

* *[[Drep ikke en sangfugl]]* (orig. *To Kill a Mockingbird*), roman fra 1960 av Harper Lee
* ''Drep ikke en sangfugl'' (film) (orig. *To Kill a Mockingbird*), amerikansk film fra 1962